**C#**  
C# е лесен, модерен, обектно-ориентиран език, с цялостно предназначение написан от Microsoft. C# е считан за висококачествен програмен език използващ .NET платформата. C# има много подобен на Java както синтаксис, така и природа. От въвеждането му през февруари 2001 г., редица разработчици са започнали изграждането на софтуер чрез езика за програмиране C#. Дори в рамките на Microsoft, C # е бил използван за изграждане на редица приложения включващи . NET Framework, MSN Web и Tablet PC SDK. Като такъв, C# е доказал себе си като език, подходящ за изграждане на висококачествен комерсиален софтуер.  
**Силни страни:** Мощен и доста бърз.  
**Слабости:** Подходящ само за Windows.

**Java**  
Java е обектно-ориентиран език, пуснат в употреба през 1995 г. от Sun Microsystems. Java е основно използван в днешни дни по редица причини.  
Първо, Java е добре организиран език с богата функционалност в стандартните библиотеки, които могат да се използват многократно.  
Второ, програми, написани на Java, могат да работят на много различни компютърни архитектури и операционни системи, благодарение на употребата на JVM (Java Virtual Machine). Понякога това се нарича код преносимост или дори WORA (write once, run anywhere). Трето, Java е често преподаван език в класовете по Компютърни науки в повечето университети. Много книги за теория на компютърните науки, написани в последното десетилетие използват Java в примерните си кодове.  
**Силни страни:** WORA, популярност.  
**Слабости:** Бавен и гладен за памет, особено в сравнение с програмните езици като C, C++.

**С**

С е един от най-широко наложените програмни езици на всички времена и има много малко компютърни архитектури, за които С компилатор не съществува. Това е език за програмиране от средно ниво с общо предназначение, първоначално разработен от Денис Ричи в периода 1969 г. и 1973 г. в Bell Labs. Поради ниското ниво на абстракция, програмистите имат повече контрол върху хардуера и програмите написани на него обикновено работят по-бързо от тези, написани на езици от високо ниво. Затова C е подходящ за създаване както на операционни системи, така и на приложения. Преносимостта на кода съчетана с неговата ефективност прави езика доста популярен. Той получава изключително голямо разпространение, като за него съществуват компилатори за многобройни операционни системи и компютърни платформи. Голяма част от програмните езици създадени по – късно са заимствани директно от C, като например: C #, D, Go, Java, JavaScript, Limbo, LPC, Perl, PHP, Python. Въпреки че C е сравнително стар език, той все още широко се използва за системното програмиране, писането на други езици за програмиране, както и в областта на вградените системи.  
**Силни страни:** Скорост, изобилие от библиотеки.  
**Слабости:** Предразположен към бъгове (без автоматично управление на паметта).

**С++**  
C++ е програмен език, написан като актуализация на C през 1979 г. от Бярне Строуструп. C++ се опитва да бъде обратно съвместим със C и носи обектно-ориентиране, което помага в по-големи проекти. Въпреки възрастта си, C + + се използва за създаване на широк спектър от приложения – от игри до офис пакети.  
**Силни страни:** Висока скорост.  
**Слабости:** По-стар и считан за тромав в сравнение с по – новите обектно – ориентирани езици като Java или C #.

**РНР**  
PHP е скриптов език за програмиране, широко използван главно за сървърни приложения и разработване на динамично уеб-съдържание. Автор на езика е датчанинът от канадски произход Размус Лердорф. PHP е рекурсивно съкращение от PHP: Hypertext Preprocessor (като в самото начало за обозначение създателите използвали Personal Home Page).В началото този език дори не е бил истински език за програмиране, но с течение на времето се е превърнал в напълно функционален обектно-ориентиран език. Въпреки че PHP е бил критикуван в миналото за това, че не е достатъчно надежден това се е променило след като версия 5 излезе през 2004 година. Днес може да се каже, че PHP е най-популярния език, който се използва за създаване на уеб приложения.  
**Силни страни:** Уеб програмиране, добра документация.  
**Слабости:** Непоследователен синтаксис, твърде много начини да направите едно и също нещо.

**VB (Visual Basic)**  
Visual Basic (VB) е събитийно-ориентирана среда за разработка, основаваща се на езика за програмиране BASIC. Произвежда се от Microsoft Corporation и е част от пакета за разработка Visual Studio. Това е и основната среда на Microsoft за програмиране чрез т.н. техника RAD. С нея бързо се разработват приложения с графичен интерфейс (GUI) за ОС Windows. Доставя бърз достъп до бази от данни, използвайки DAO, ADO, RDO. Базира се на ActiveX софтуерните компоненти. Средно добър програмист може бързо да състави просто бизнес приложение със средствата, предоставени от Visual Basic. Езикът се развива през годините и се разглежда като пряк потомък на стария BASIC Microsoft от 1970-те години. Visual Basic е добър език за скриптови Windows приложения, които не се нуждаят от мощността и скоростта на C #.  
**Силни страни:** Синтаксисът е по-елементарен, отколкото на други езици (въпреки че може да се твърди, че C има по-голяма гъвкавост).Визуалната среда е отлична (въпреки че това е обща характеристика за всички визуални езици).  
**Слабости:** Работи само в Windows.

**Python**  
Python е интерпретируем, интерактивен, обектно-ориентиран език за програмиране, създаден от Гуидо ван Росум в началото на 90-те години. Python не е наречен на змията, а всъщност на телевизионното шоу на BBC „Monty Python’s Flying Circus“. Често бива сравняван с Tcl, Perl, Scheme, Java и Ruby. Python се характеризира чрез използването на начупеност за четливостта и насърчение за елегантен код, карайки разработчиците да правят нещата по сходен начин. Python се използва като основен избор за програмиране както от Google, така и от Ubuntu.  
**Силни страни:** Добра четливост и цялостната философия.  
**Слабости:** Въпреки сравнително лесните за употреба библиотеки, те са зле проектирани и написани и нямат прилична документация. В миналото Гуидо ван Росум е правил сериозни грешки при конструкцията на езика , което означава, че можем да очакваме от него да продължи да прави

**JavaScript**  
Javascript е най-широко разпространеният език за програмиране в интернет, след HTML . Особеност е обаче, че с негова помощ не се пишат програми, а скриптове, които се вмъкват в HTML документа. В този смисъл JavaScript е език за писане на скриптове, докато JAVA е език за програмиране. Освен съвпадението в част от името, двата езика нямат кой знае какви прилики, дори са разработени от различни корпорации ( JAVA е дело на SUN, a JavaScript е разработка на Netscape). JAVA е мощен език за програмиране не само на интернет приложения, но и на самостоятелни програми за различни платформи. Интернет приложенията на JAVA се наричат аплети. Скриптовите езици като JavaScript са по-лесни за кодиране в сравнение с по-структурираните езици като Java и C++. Тенденцията в бъдеще е да се изграждат повече и по-сложни приложения в JavaScript. За да бъдем по – точни, истинското име на този език за програмиране е ECMAScript, въпреки че почти никой не го нарича така.  
**Силни страни:** Това е единственият надежден начин да направите „client-side web programming“.  
**Слабости:** Полезен само в уеб браузър.

**Perl**  
Perl е универсален, интерпретативен език за програмиране, създаден от Лари Уол през 1987 г. В Perl са заимствани концепции от доста езици — C, awk, sed, Lisp и др. Най-силните му черти са регулярните изрази, вградените сложни структури от данни и един от най-големите в света набори от свободно достъпни модули CPAN. Слабо типизиран език. Той е интерпретиран, като програмата първо се компилира до машиннонезависими инструкции (байткод), които се изпълняват от интерпретатора. За разлика от Java обаче, байткодът не е лесно достъпен, благодарение на което са избегнати редица проблеми с обратната съвместимост. Интерпретаторът на Perl e написан на C и е преносим на огромен брой платформи и операционни системи. Преди 10 години, Perl е бил по – популярен, отколкото е днес. Какво се е случило? Много от новите програмисти и дори стари Perl програмисти са преминали към други езици като PHP, Python и Ruby. Perl може би все още е най – добрия език за скриптове за обработка на текст и системна администрация.  
**Силни страни:** Текстообработка и системна администрация.  
**Слабости:** Странен синтаксис и прекалено много начини да направи едно и също нещо.

**Ruby**  
Ruby е интерпретиран, обектно-ориентиран език написан от Юкихиро Мацумото около 1995 година. Той е един от най-обектно-ориентираните езици в света. Единственото негативно е, че тази силна обектна-ориентация го прави малко по – бавен, дори и за интерпретиран език. Всяка единица с данни, била тя променлива, константа или даже литерал, е обект. Всяка функция е метод. Променливите са винаги псевдоними на обектите и никога самите обекти.Въпреки че Ruby не поддържа множествено наследяване, класовете могат да импортират модули и поддържат динамично делегиране. Според документацията на Ruby, „ако харесвате Perl, ще започнете да харесвате и Ruby и лесно ще навлезете в неговата семантика. Ако харесвате Python, може би ще се отдръпнете заради огромната разлика във философиите на Python и Ruby/Perl“  
**Силни страни:** Може би най-обектно-ориентирания език в Света.  
**Слабости:** Бавната скорост.